മൂന്ന് വര്ഷമായി നിരീക്ഷിക്കുന്നു സൂപ്പര് സൈനിങ്ങിലേക്ക് ഗോവയെത്തിയതിങ്ങനെ കഴിഞ്ഞ സീസണില് ലീഗിലെ ടോപ് സ്കോററായിരുന്ന ഇഗോര് ആംഗുലോ ക്ലബ് വിട്ടതോടെ അതേ മികവ് പുലര്ത്തുന്ന പകരക്കാരനെ കണ്ടെത്തുകയെന്ന ഭാരിച്ച ഉത്തരവാദിത്വമായിരുന്നു ഗോവയുടടെ ചുമലിലുണ്ടായിരുന്നത്. ഇന്നലെ സ്പാനിഷ് താരം തന്നെയായ ഐരാം കബ്രേറയുടെ സൈനിങ് പ്രഖ്യാപിച്ച് ഗോവ പുതിയ സീസണിന് ഒരുങ്ങുകയാണ്. സ്പാനിഷ് താരമാണെങ്കിലും കാഡിസൊഴികെ മറ്റ് പ്രധാന സ്പാനിഷ് ടീമുകള്ക്കായി കബ്രേറ കളിച്ചിട്ടില്ല. മത്രവുമല്ല സമീപകാലത്തായി അത്ര മികച്ച റെക്കോര്ഡൊന്നുമല്ല ഈ 33കാരന്റേത്. എന്നാല് വളരെയേറെ സമയമെടുത്ത് കബ്രേറയെ തന്നെ തങ്ങളുടെ ആക്രണമത്തിന്റെ ചുമതല ഗോവ ഏല്പ്പിക്കുകയായിരുന്നു. ആംഗുലോ ക്ലബ് വിട്ടതിന് ശേഷം മാത്രം ഗോവ നോട്ടമിട്ട താരമല്ല കബ്രേറയെന്നാണ് പുറത്തുവരുന്ന റിപ്പോര്ട്ടുകള്. മൂന്ന് വര്ഷത്തോളമായി കബ്രേറയെ ഗോവ കൃത്യമായി നിരീക്ഷിക്കുന്നുണ്ടായിരുന്നവെന്ന് ക്ലബ് ഡയറക്ടര് രവി പുസ്കര് പറഞ്ഞതായാണ് ടൈംസ് ഓഫ് ഇന്ത്യ റിപ്പോര്ട്ട് ചെയ്യുന്നത്. ഗോവയുടെ കളിശൈലിക്ക് അനുയോജ്യനായ താരമായാണ് അവര് കബ്രേറയെ വിലയിരുത്തുന്നത്. ഗോവ പരിശീലകന് ജുവാന് ഫെറാന്ഡോയ്ക്ക് കബ്രേറയെ ഒപ്പം കൂട്ടുന്നതില് നൂറുവട്ടം സമ്മതമായിരുന്നു. മുമ്ബ് ഗ്രീക്ക് ക്ലബിലുണ്ടായിരുന്ന കാലത്ത് ഫെറാന്ഡോ തന്നെ സൈന് ചെയ്യാന് ശ്രമിച്ച താരമാണ് ഖബ്രേറയെന്നും റിപ്പോര്ട്ടിലുണ്ട്. മുമ്ബ് ഗോവയ്ക്കായി കളിച്ചിരുന്ന ഒരുപിടി സ്പാനിഷ് താരങ്ങളടക്കമുള്ളവരോട് കൂടി അഭിപ്രായം തേടിയശേഷമാണ് സൈനിങ് അതേസമയം മുമ്ബും കബ്രേറയെ തേടി ഐ.എസ്.എല് ക്ലബുകള് രംഗത്തുണ്ടായിരുന്നു. നോര്ത്ത് ഈസ്റ്റ് യുണൈറ്റഡ്, ചെന്നൈയിന് എഫ്.സി എന്നീ ക്ലബുകള് കബ്രേറയെ ഒപ്പം കൂട്ടാന് കഴിഞ്ഞ സീസണില് ശ്രമിച്ചിരുന്നു. എന്നാല് താരത്തെ ആകര്ഷിക്കുന്ന തരിത്തിലൊരു ഓഫര് നല്കാന് ഈ ക്ലബുകള്ക്കായില്ല. ഇക്കുറി ഗോവയ്ക്ക് പുറമെ മറ്റൊരു ഐ.എസ്.എല് ക്ലബ് കൂടി കബ്രേറയെ സമീപിച്ചെങ്കിലും താരം ഓഫര് നിരസിക്കുകയായിരുന്നു.